Մերինե Սարգսյանը մանրամասնորեն անդրադարձել է Հիմնադրամի կողմից այգու զարգացմանն ուղղված հետագա ծրագրերին, գրելով՝ «2017թ.-ին ինստիտուտի առաջատար գիտաշխատողների նախաձեռնությամբ ստեղծվել է «Աջակցություն բուսաբանական այգուն» բարեգործական հիմնադրամը, որի հիմնական նպատակն է՝ նպաստել բուսաբանական այգու հիմքի վրա կենսաբազմազանության պահպանության և էկոլոգիական կրթության ազգային կենտրոնի ստեղծմանն ու զարգացմանը: Երևանի բուսաբանական այգում ներկայումս առկա են կայուն նախադրյալներ՝ ինչպես բուսաբազմազանությամբ հարուստ գիտական հավաքածուների, անհրաժեշտ ենթակառուցվածքների, այնպես էլ մասնագիտական ներուժի առկայության առումով: Հիմնադրամն ունի մշակված ծրագիր՝ հաստատված հոգաբարձուների խորհրդի կողմից»: